arnastofnun/IGC-2024 huggingface dataset:
26/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi og einangrun meðan á því stendur.

Úrskurður Landsréttar

Landsréttardómararnir D-kk-nf Þ-kk-nf B-kk-nf, R-kvk-nf B-kvk-nf og S-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. janúar 2023, sem barst réttinum ásamt kærumálsgögnum 9. sama mánaðar. Kærður er úrskurður Héraðsdóms Reykjaness 6. janúar 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til föstudagsins 13. janúar 2023 klukkan 16, og einangrun meðan á gæsluvarðhaldinu stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarðhalds en að því frágengnu að gæsluvarðhaldinu verði markaður skemmri tími.

Niðurstaða

4

Fyrir Landsrétt hafa verið lögð fram frekari gögn, meðal annars skýrsla varnaraðila hjá lögreglu og upplýsingaskýrsla lögreglu um skoðun á innihaldi farsíma varnaraðila þar sem sjá má samskipti hans við óþekktan aðila sem vistuð voru í samskiptaforritinu [...]. Renna þessi gögn frekari stoðum undir grun lögreglu um hugsanlega aðild varnaraðila að innflutningi á talsverðu magni af ávana- og fíkniefnum.

5

Að þessu gættu en að öðru leyti með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
270/2023

Útdráttur

Ákvörðun ríkissaksóknara um að verða við beiðni um afhendingu X til Ítalíu á grundvelli evrópskrar handtökuskipunar var staðfest.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 12. apríl 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 12. apríl 2023 í málinu nr. R- [...]/2023 þarsem staðfest var ákvörðun sóknaraðila 23. mars 2023 um að verða við beiðni um afhendingu varnaraðila til Ítalíu á grundvelli evrópskrar handtökuskipunar sem gefin var út 6. febrúar sama ár. Kæruheimild er í 3. mgr. 15. gr. laga nr. 51/2016 um handtöku og afhendingu manna til og frá Íslandi vegnarefsiverðraverknaðaá grundvelli handtökuskipunar.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst hann þóknunar til handa skipuðum verjanda sínum í héraði og fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 2. gr. laga nr. 51/2016, greiðist úr ríkissjóði þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila fyrir Landsrétti, H-kk-ef Þ-kk-ef S-kk-ef lögmanns, 150.660 krónur, greiðist úr ríkissjóði.
271/2023

Útdráttur

Staðfestur var úrskurður héraðsdóms þar sem heimiluð var rannsókn á rafrænu innihaldi snjallsíma X sem lagt hafði verið haldá í þágu rannsóknar.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 12. apríl 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Norðurlands eystra 12. apríl 2023 í málinu nr. R- [...]/2023 þar sem fallist var á kröfu sóknaraðila umaðhonumværiheimiltaðrannsakarafræntefnisinnihaldfarsíma, munanúmer [...], sem haldlagður varí þágu rannsóknar sóknaraðila á sakamáli. Kæruheimild er í g- og i - lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
279/2023

Útdráttur

Staðfestur var úrskurður héraðsdóms þar sem vísað var frá dómi hluta krafna um upptöku eigna í ákæru á hendur X.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 13. apríl 2023, sem barst réttinum ásamt kærumálsgögnum 17. sama mánaðar. Kærður er úrskurður Héraðsdóms Vestfjarða 12. apríl 2023 í málinu nr. S- [...]/2023 þar sem vísað var frá dómi hluta krafna um upptöku eigna í ákæru á hendur varnaraðila. Kæruheimild er í t-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði felldur úr gildi og lagt fyrir héraðsdóm að leggja efnisdóm á framangreinda kröfu um upptöku.

3

Varnaraðili krefst þess að málinu verði vísað frá Landsrétti en til vara að hinn kærði úrskurður verði staðfestur. Þá krefst varnaraðili kærumálskostnaðar.

Niðurstaða

4

Krafa varnaraðila um að máli þessu verði vísað frá Landsrétti er byggð á því að kæruheimild sú sem sóknaraðili vísar til eigi ekki við og því beri að vísa málinu frá Landsrétti. Þrátt fyrir að sóknaraðili telji kæruheimild vera í u-lið 1. mgr. 192. gr. laga nr. 88/2008 í stað t-liðar sömu málsgreinar varðar það ekki frávísun málsins frá Landsrétti og er kröfu varnaraðila um það hafnað.

5

Með vísan til forsendna hins kærða úrskurðar verður hann staðfestur.

6

Kærumálskostnaður úrskurðast ekki, sbr. 3. mgr. 237. gr. laga nr. 88/2008.

Úrskurðarorð :

Hinn kærði úrskurður er staðfestur.
27/2023

Útdráttur

S ehf. höfðaði mál gegn G og S og krafðist greiðslu eftirstöðva kaupverðs vegna fasteignarinnar M en G og S höfðu haldið eftir greiðslu eftirstöðva kaupverðsins vegna galla sem þau töldu vera á eigninni. Málinu lauk með dómsátt fyrir héraðsdómi að öðru leyti en því að ágreiningur málsaðila um málskostnað var lagður í úrskurð dómsins. Í úrskurði héraðsdóms, sem staðfestur var með vísan til forsendna í Landsrétti, kom fram að matsgerð dómkvadds matsmanns benti til þess að ástandi trépalls við húsið hefði verið áfátt en til þess væri að líta að sú fjárhæð sem G og S héldu eftir hefði verið verulega hærri en sem næmi kostnaði við viðgerðirnar samkvæmt matsgerðinni auk þess sem málatilbúnaður G og S um umfang meintra galla á hitastýringarkerfi í fasteigninni fengi ekki stoð í matsgerðinni. Þótt játa yrði kaupendum fasteigna nokkurt svigrúm varðandi fjárhæðir þegar stöðvunarrétti væri beitt, meðan mat á umfangi tjóns lægi ekki fyrir, og gera mætti ráð fyrir sérfræðikostnaði þegar réttinum væri beitt, varað mati dómsins talið að G og S hefðu gengið lengra í þeim efnum en forsvaranlegt væri. Að því virtu þótti rétt að aðilar bæru hvorir sinn lögmannskostnað sjálfir en jafnframt að S ehf. bæri helming kostnaðarins við öflun matsgerðar dómkvadds matsmanns.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 5. janúar 2023. Varnaraðilar kærðu úrskurð héraðsdóms fyrir sitt leyti 18. sama mánaðar. Frestur sóknaraðila til að skila greinargerð í gagnsök var til 8. febrúar sama ár. Kærður er úrskurður Héraðsdóms Reykjavíkur ágreiningi um málskostnað í máli á milli aðila sem að öðru leyti hafði lokið með dómsátt fyrir héraðsdómi. Kæruheimild er í g-lið 1. mgr. 143. gr. laga nr. 91/1991 um meðferð einkamála.

2

Sóknaraðili krefst þess að hinn kærði úrskurður verði felldur úr gildi og varnaraðilum verði gert að greiða honum óskipt málskostnað í héraði og kærumálskostnað.

3

Varnaraðilar krefjast þess aðallega að hinn kærði úrskurður verði felldur úr gildi og sóknaraðila verði gert að greiða þeim málskostnað að skaðlausu í héraði en til vara að hinn kærði úrskurður verði staðfestur. Þá krefjast þau kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur.

5

Kærumálskostnaður fellur niður.

Úrskurðarorð :

Hinn kærði úrskurður er staðfestur.

Kærumálskostnaður fellur niður.
280/2023

Útdráttur

Kærður var úrskurður héraðsdóms þar sem hafnað var kröfu L um að vísa málinu frá dómi. Þar sem heimild brast til kæru úrskurðarins var málinu vísað frá Landsrétti.

Úrskurður Landsréttar

Landsréttardómararnir H-kvk-nf Þ-kvk-nf, R-kvk-nf H-kvk-nf og Þ-kk-nf I-kk-nf N-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 14. apríl 2023. Greinargerð varnaraðila barst réttinum 25. sama mánaðar. Kærður er úrskurður Héraðsdóms Reykjavíkur 3. apríl 2023 þar sem hafnað var kröfu sóknaraðila um að vísa málinu að hluta frá dómi. Um kæruheimild er í kæru vísað til 179. gr. laga nr. 21/1991 um gjaldþrotaskipti.

2

Sóknaraðili krefst þess að hinn kærði úrskurður verði felldur úr gildi og að fallist verið á framangreinda kröfu hans.

3

Varnaraðili krefst staðfestingar hins kærða úrskurðar og kærumálskostnaðar.

Niðurstaða

4

Í máli því sem rekið er á milli aðila fyrir héraðsdómi krefst varnaraðili þess að sóknaraðila verði gert að greiða honum nánar tilgreinda fjárhæð og að staðfest verði kyrrsetning eignarhluta sóknaraðila í tiltekinni fasteign, sem gerð var 6. apríl 2022 til fullnustu fjárkröfunnar. Er málið rekið eftir almennum reglum laga nr. 91/1991 um meðferð einkamála.

5

Með hinum kærða úrskurði var hafnað kröfu sóknaraðila um að vísa frá dómi þeim hluta málsins sem lýtur að kröfu um staðfestingu framangreindrar kyrrsetningar.

Samkvæmt j-lið 1. mgr. 143. gr. laga nr. 91/1991 má kæra til Landsréttar úrskurð héraðsdóms um að vísa máli frá dómi. Hins vegar er hvorki í þessum staflið né öðrum ákvæðum laganna að finna heimild til að kæra úrskurð héraðsdóms þar sem hafnað er kröfu um frávísun máls. Brestur því heimild til þessa málskots og verður málinu vísað frá Landsrétti án kröfu.

6

Sóknaraðila verður gert að greiða varnaraðila kærumálskostnað eins og í úrskurðarorði greinir.

Úrskurðarorð :

Máli þessu er vísað frá Landsrétti.

Sóknaraðili, L-kk-nf E-kk-nf H-kk-nf, greiði varnaraðila, þrotabúi Eignarhaldsfélagsins Karps ehf., 200.000 krónur í kærumálskostnað.
291/2023

Útdráttur

Staðfest var sú niðurstaða héraðsdóms að uppfyllt væru skilyrði a-liðar 1. mgr. 4. gr. lögræðislaga nr. 71/1997 og var A sviptur sjálfræði tímabundið í tvö ár.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S i-x-x upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 21. apríl 2023. Greinargerð varnaraðila barst réttinum 2. maí sama ár. Kærður er úrskurður Héraðsdóms Reykjavíkur 21. apríl 2023 í málinu nr. L- [...]/2023 þar sem varnaraðili var sviptur sjálfræði í tvö ár frá og með 21. apríl 2023. Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinn kærði úrskurður verði felldur úr gildi en til vara að sjálfræðissviptingu sóknaraðila verði markaður skemmri tími en gert er samkvæmt hinum kærða úrskurði. Þá er krafist þóknunar úr ríkissjóði til handa skipuðum verjanda sóknaraðila.

3

Varnaraðili krefst þess að hinn kærði úrskurður verði staðfestur.

Niðurstaða

4

M eð vísan til forsendna hins kærða úrskurðar er staðfest sú niðurstaða að uppfyllt séu skilyrði a-liðar 1. mgr. 4. gr. lögræðislaga til að sóknaraðili verði sviptur sjálfræði tímabundið. Að þessu gættu verður hinn kærði úrskurður staðfestur.

5

Samkvæmt 17. gr. lögræðislaga greiðist úr ríkissjóði þóknun verjanda sóknaraðila fyrir Landsrétti sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun verjanda sóknaraðila fyrir Landsrétti, A-kvk-ef H-kvk-ef lögmanns, 214.272 krónur, greiðist úr ríkissjóði.
293/2023

Útdráttur

Staðfestur var úrskurður héraðsdóms að því leyti sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 21. apríl 2023, sem barst réttinum ásamt kærumálsgögnum 24. sama mánaðar. Kærður er úrskurður Héraðsdóms Reykjaness 21. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi til fimmtudagsins 27. apríl 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar en fyrir liggur að einangrun varnaraðila hefur verið aflétt.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4

Fallist er á með héraðsdómi að varnaraðili sé undir rökstuddum grun um að hafa framið brot sem fangelsisrefsing liggur við og að rannsóknarhagsmunir standi til þess að honum verði gert að sæta gæsluvarðhaldi samkvæmt a-lið 1. mgr. 95. gr. laga nr. 88/2008. Verður hinn kærði úrskurður því staðfestur á þann hátt sem greinir í úrskurðarorði.

Úrskurðarorð :

Varnaraðili, X, sæti gæsluvarðhaldi til fimmtudagsins 27. apríl 2023 klukkan 16.
294/2023

Útdráttur

Felldur var úr gildi úrskurður héraðsdóms þar sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 23. apríl 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 21. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi til fimmtudagsins 27. apríl 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar en fyrir liggur að einangrun varnaraðila hefur verið aflétt.

3

Varnaraðili krefst þess að hinn kærði úrskurður verði felldur úr gildi en til vara að gæsluvarðhaldi verði markaður skemmri tími.

Niðurstaða

4

Samkvæmt 1. mgr. 95. gr. laga nr. 88/2008 verður sakborningur því aðeins úrskurðaður í gæsluvarðhald að fram sé kominn rökstuddur grunur um að hann hafi gerst sekurum háttsemi sem fangelsisrefsing er lögð við. Sóknaraðili byggir á því að varnaraðili sé grunuð um aðild að manndrápi eða stórfelldri líkamsárás sem leiddi til andláts, framda í félagi með þekktum aðilum eða eftir atvikum hlutdeild í árásinni.

5

Samkvæmt endursögn lögreglu á framburði varnaraðila 21. apríl 2023 greindi hún frá því að fljótlega eftir að hún og félagar hennar komu út af veitingastaðnum hafi Z og brotaþoli lent í átökum. Hafi þau aðallega verið á milli þeirra tveggja, hún hafi staðið nokkuð frá en tekið átökin upp á síma. Spurð sagðist hún ekki hafa beitt brotaþola ofbeldi og neitaði því að hafa stungið hann. Sagðist hún hafa verið um fimm til átta metra frá átökunum allan tímann.

6

Í gögnum málsins liggja fyrir upptökur úr síma varnaraðila sem styðja við framangreinda frásögn hennar. Verður hvorki ráðið af þeim, framburði annarra sem nú liggja fyrir né öðrum gögnum málsins að varnaraðili hafi átt þátt í þeirri atlögu að brotaþola sem krafa sóknaraðila um gæsluvarðhald er reist á. Að því virtu er ekki uppfyllt fyrrgreint skilyrði 1. mgr. 95. gr. laga nr. 88/2008 að varnaraðili sé undir rökstuddum grun um að hafa átt aðild að manndrápi eða stórfelldri líkamsárás sem leiddi til andláts svo sem krafa sóknaraðila um gæsluvarðhald er reist á. Samkvæmt því standa ekki lagaskilyrði til þess miðað við fyrirliggjandi gögn að varnaraðila verði gert að sæta gæsluvarðhaldi á framangreindum grundvelli.

7

Samkvæmt því verður hinn kærði úrskurður felldur úr gildi.

Úrskurðarorð :

Hinn kærði úrskurður er felldur úr gildi.
295/2022

Útdráttur

S var sakfelldur fyrir brot gegn 1. mgr. 155. gr. almennra hegningarlaga nr. 19/1940 með því að hafa lagt fram sem dómskjal ráðningarsamning milli A og B ehf. þar sem undirritun A var talin fölsuð og þannig notað skjalið til þess að blekkja með því í lögskiptum. Við ákvörðun refsingar var litið til þess að sú háttsemi sem S var sakfelldur fyrir fólst í því að leggja fram sönnunargagn í dómsmáli sem hann vissi að væri falsað og með því hafa hugsanlega áhrif á niðurstöðu þess. Til mildunar var horft til þess að ákærði hefði ekki áður verið dæmdur fyrir refsiverða háttsemi. Var refsing hans ákveðin fangelsi í þrjá mánuði en fullnustu refsingarinnar var frestað skilorðsbundið í tvö ár.

Dómur Landsréttar

Mál þetta dæma landsréttardómararnir A-kvk-nf E-kvk-nf J-kk-nf S-kk-nf og E-kk-nf Ó-kk-nf settur landsréttardómari.

Málsmeðferð og dómkröfur aðila

1

Ríkissaksóknari skaut málinu til Landsréttar 4. maí 2022 í samræmi við yfirlýsingu ákærða um áfrýjun. Málsgögn bárust réttinum 3. janúar 2023. Áfrýjað er dómi Héraðsdóms Vestfjarða 1. apríl 2022 í málinu nr. S- 139/2021.

2

Ákæruvaldið krefst staðfestingar hins áfrýjaða dóms að því er varðar sakfellingu ákærða og að refsing hans verði þyngd.

3

Ákærði krefst sýknu af öllum kröfum ákæruvaldsins.

Niðurstaða

4

Það athugist að í niðurstöðukafla hins áfrýjaða dóms er því ranglega lýst að ákærði h afií skýrslu sinni í héraði sagt vitnið A hafa ritað undir ráðningarsamning í viðurvist hans og vitnisins B 12. janúar 2017. Hið rétta er að ákærði bar um að undirritunin hefði farið fram 12. febrúar 2016.

5

Í málinu liggja frammi tveir vinnuseðlar ákærða frá 16. desember 2015 og 12. febrúar 2016. Á vinnuseðil frá 16. desember 2015 er ritað „Smiðjan v/A Flug“ en í dálki merktum verkefni segir: „Fara yfir laun með A [...] Hann vill 300- akstur skip- Fá nóvember 2016“. Á framlagðan vinnuseðil frá 12. febrúar er ritað „Smiðjan v/A Flug“ en þar segir síðan í verkefna dálki: „Náði loksins á A kallinn tryggður búinn að kvitta á þarf að skoða samning eftir akstur skip“. Þegar litið er til framangreinds orðalags vinnuseðlanna verður ekki fallist á það með ákærða að þeir veiti sérstakan stuðning þeim framburði hans að áðurnefndur A hafi ritað undir ráðningarsamning 12. febrúar 2016. Að þessu leyti verður jafnframt litið til þess sem fram kom í skýrslu ákærða í héraði um að hann hefði inni á skrifstofunni einnig rætt við A um að hann þyrfti að fá undirskrift hjá honum til þess að „reyna að sækja um að borga með honum frá vinnumálastofnun.“

6

Að framangreindu gættu en að öðru leyti með vísan til forsendna hins áfrýjaða dóms verður hann staðfestur.

7

Ákærði greiði allan áfrýjunarkostnað málsins, þar með talin málsvarnarlaun skipaðs verjanda síns, sem ákveðin verða að meðtöldum virðisaukaskatti eins og í dómsorði greinir.

Dómsorð :

Hinn áfrýjaði dómur skal vera óraskaður.

Ákærði, S-kk-nf B-kk-nf, greiði allan áfrýjunarkostnað málsins, 1.084.194 krónur, þar með talin málsvarnarlaun skipaðs verjanda síns, B-kk-ef J-kk-ef lögmanns, 1.054.620 krónur.
295/2023

Útdráttur

Staðfestur var úrskurður héraðsdóms að því leyti sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 23. apríl 2023, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjaness 21. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi til fimmtudagsins 27. apríl 2023 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar en fyrir liggur að einangrun varnaraðila hefur verið aflétt.

3

Varnaraðili krefst þess að hinn kærði úrskurður verði felldur úr gildi. Til vara krefst hann þess að gæsluvarðhaldi verði markaður skemmri tími.

Niðurstaða

4

Fallist er á með héraðsdómi að varnaraðili sé undir rökstuddum grun um að hafa framið brot sem fangelsisrefsing liggur við og að rannsóknarhagsmunir standi til þess að honum verði gert að sæta gæsluvarðhaldi samkvæmt a-lið 1. mgr. 95. gr. laga nr. 88/2008. Verður hinn kærði úrskurður því staðfestur á þann hátt sem greinir í úrskurðarorði.

Úrskurðarorð :

Varnaraðili, X, sæti gæsluvarðhaldi til fimmtudagsins 27. apríl 2023 klukkan 16.
296/2023

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli b-liðar 1. mgr. 95. gr. laga nr. 88/2008 um meðferð sakamála og d- og g- liðar 1. mgr. 115. gr. laga nr. 80/2016 um útlendinga.

Úrskurður Landsréttar

Landsréttardómararnir A-kk-nf E. J-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 25. apríl 2023, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 24. apríl 2023 í málinu nr. R- [...]/2023 þar sem varnaraðila var gert að sæta gæsluvarðhaldi, þó ekki lengur en til mánudagsins 8. maí 2023 klukkan 15.

Kæruheimild er í l-lið. 1. mgr. 192. gr. laga nr. 88/2008 um meðferð sakamála, sbr. 6. mgr. 115. gr. laga nr. 80/2016 um útlendinga.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi, til vara að beitt verði minna íþyngjandi úrræði og að því frágengnu að gæsluvarðhaldi verði markaður skemmri tími. Loks krefst hann „málskostnaðar“.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 38. gr. laga nr. 88/2008, sbr. 1. mgr. 13. gr. laga nr. 80/2016, greiðist úr ríkissjóði þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda varnaraðila, X, H-kk-ef Þ-kk-ef Silva lögmanns, vegna meðferðar málsins fyrir Landsrétti, 150.660 krónur, greiðist úr ríkissjóði.